Σύσσωμη παραιτήθηκε σήμερα, Δευτέρα, η Σύγκλητος του Πανεπιστημίου Αθηνών μετά την απόφαση των διοικητικών υπαλλήλων του ιδρύματος για παράταση των κινητοποιήσεών τους.

Μετά από μία επεισοδιακή συνεδρίαση τα μέλη της Συγκλήτου του Ιδρύματος παρέδωσαν τις παραιτήσεις τους στον πρύτανη Θεοδόση Πελεγρίνη.

Σύμφωνα με πληροφορίες από το Πανεπιστήμιο Αθηνών, αιτία για την παραίτηση των μελών της Συγκλήτου του Ιδρύματος, ήταν οι πρώτες πρόχειρες λίστες από το ΑΣΕΠ με τη μοριοδότηση των διοικητικών υπαλλήλων των οκτώ ΑΕΙ που μπαίνουν στο πρόγραμμα της διαθεσιμότητας, αλλά και ο φόβος επέμβασης της Αστυνομίας στα κτίρια του πανεπιστημίου τις επόμενες ημέρες και εφόσον η απεργία συνεχισθεί.

Ο σύλλογος των διοικητικών υπαλλήλων του Πανεπιστημίου Αθηνών αποφάσισε να παρατείνει τις κινητοποιήσεις προχωρώντας σε δύο ακόμη 48ωρες απεργίες ως το τέλος της εβδομάδας.

Newsroom ΑΛΤΕΡ ΕΓΚΟ,ΑΠΕ-ΜΠΕ